बाइक और कार की टक्कर में 3 जख्मी
पुलिस ने कार को कब्जे में लेकर शुरू की कार्रवाई
भास्करसंवाददाता | कादियां
बटाला-कादियांरोड पर कार और मोटरसाइकिल की आमने सामने हुई टक्कर में तीन लोग जख्मी हो गए, जिन्हें इलाज के लिए अस्पताल ले जाया गया। थाना कादियां के एएसआई इकबाल सिंह और एएसआई सुभाष चंद्र ने बताया कि गत रात सतनाम सिंह पुत्र शिंगारा सिंह वासी गांव हरपुरा जो कि बटाला से कादियां की ओर अपनी इंडिया कार (पीबी18के3917) पर रहा था कि सामने से रहे मोटरसाइकिल के साथ उसकी टक्कर हो गई। जिस कारण मोटरसाइकिल सवार जस्स पुत्र गुरमीत सिंह, सोनू पुत्र पाला मसीह और गुलशन पुत्र मरकस मसीह जो कि कादियां से अपने गांव डल्ला की ओर जा रहे थे, जख्मी हो गए। जिस दौरान जस्स निवासी डल्ला को कादियां के सुख अस्पताल में दाखिल करवाया गया, जबकि सोनू और गुलशन की हालत को गंभीर देखते हुए उन्हें बटाला रैफर कर दिया गया। पुलिस ने मौके पर पहुंच कर कार को कब्जे में लेकर कार्रवाई शुरू कर दी है।
गुरदासपुर | गतरात्रि हरदोछन्नी बाइपास पर एक कार और मोटरसाइकिल की टक्कर में नौजवान गंभीर रूप से घायल हो गया। घायल तेजविन्द्र सिंह निवासी लखोवाल के पिता ने बताया कि तेजविन्द्र गत रात्रि किसी काम से गुरदासपुर आया हुआ था। जब वह वापस गांव जा रहा था, तो हरदोछन्नी बाईपास पर सामने से रही एक तेज रफ्तार गाड़ी ने उसे अपनी चपेट में ले लिया। घटना के बाद गाड़ी चालक गाड़ी वहीं छोड़ फरार हो गया, जबकि तेजविन्द्र को वहां से गुजर रहे राहगीरों ने अस्पताल पहुंचा। घटना संबंधी पुलिस को सूचित कर दिया गया है।
bho_Deva hin_Deva awa_Deva hin_Deva hin_Deva